Държавен вестник, бр. 34, 2026 г., стр. 15

БРОЙ  34	
Д Ъ Р Ж А В Е Н  В Е С Т Н И К 	
СТР.  15   
медицинския специалист за състояния на дихателен дефицит. В зависимост от симптомите и 
указанията на медицинския специалист здравният асистент променя положението на 
пациента, наблюдава правилното положение на кислородна маска, подпомага профилактиката 
на застойните дихателни състояния чрез съдействие за дихателна гимнастика и инхалация. 
Участва в наблюдението на състоянието на отделителните функции на организма. 
 
Здравният асистент осигурява на потребителя/пациента оптимални условия за сън и 
почивка при спазване на биологичния режим. Осигурява на пациента развлечения според 
състоянието му и назначенията на медицинските специалисти (четене на книги, разходки, 
дневни занимания, игри, подпомагане на комуникацията чрез интернет връзка и др.). 
 
Здравният асистент съдейства на специалиста по здравни грижи при измерване на 
телесната температура, овладяване на хипо- или хипертермия, провеждане на общоукрепващи 
и закалителни процедури за потребителя/пациента. 
 
При рискови ситуации здравният асистент предприема действия, с които да 
стабилизира и облекчи състоянието на пациента, без да прилага специални мерки, които могат 
да се извършват само от медицински специалисти. При настъпила смърт в лечебно заведение 
здравният асистент обработва и премества тялото на починал под контрола и съобразно 
указанията на специалиста по здравни грижи. 
 
Здравният асистент извършва действия, съобразени с правилата и нормите за хигиена, 
дезинфекция и стерилизация на болничната среда и в бита, отчитайки измененията и 
влиянието на околната среда върху човека. 
 
В съответните структури на лечебните заведения здравният асистент подготвя 
хирургичен и друг материал за стерилизация при спазване на утвърдените правила за работа, 
за химичен и микробиологичен контрол на стерилизационния процес, съхранява и подрежда 
стерилизираните материали. 
 
При изпълнение на професионалните дейности здравният асистент поддържа контакти 
с пациента, с неговите близки и с работния екип, като проявява адаптивност за работа при 
променящи се условия, поддържа контакт с общопрактикуващия/лекуващия лекар, 
сигнализира веднага при влошаване на здравословното състояние или при спешен случай, като 
своевременно уведомява семейството и близките; придружава при необходимост 
пациента/потребителя до лекарския кабинет; оказва съдействие при настаняване в лечебно 
заведение за активно или продължително лечение, полага грижи в болница. 
 
Здравният асистент работи в екип с други специалисти, изпълнява указанията на 
ръководителя на екипа, предписанията на специалистите по здравни грижи и изготвения 
индивидуален 
план 
за 
грижи. 
Носи 
отговорност 
за 
живота 
и 
здравето 
на 
пациента/потребителя, за който се грижи, в рамките на работното време и на компетенциите 
си, за извършените от него действия или бездействия, както и за опазване имуществото на 
пациента, когато полага грижи в дома. Проявява конфиденциалност при работа с личните 
данни или с персонална информация, свързана с пациента/потребителя, неговото семейство и 
близки. Проявява лоялност и толерантност към възрастовите, етническите, религиозните и 
други различия. 
 
Здравният асистент е запознат с документацията, приложима в здравния и социалния 
сектор (медицинска документация, план-график, рапортни тетрадки, регистрационни листове, 
фишове за заявки за материали, индивидуален работен план, седмичен график на 
извършваните дейности и др.), и с нормативната уредба, касаеща дейността му. Използва 
компютърна техника и лични предпазни средства. Изготвя отчет за извършените от него